**KERESZTÉNYSÉG - BIZTONSÁG**

**Egy habilitáció nyomán**

Dr. Ujházi Lóránd színvonalas, és sikeres habilitációja vetett fel néhány újszerű gondolatot a személyi és társadalmi biztonságot jelentő veszélyről. Jelenkorunkban a *veszély természete* olyan, hogy az emberek gondolkodásában azonnal erkölcsi kérdésekké (is) transzformálódik.

A Szentszék módszereinek fejlődését, a *valós veszély jelenléte orientálja*:

(a) bizonyos nem hívő körök részéről az *„idegenség”* megjelenése, amely a keresztény kultúra *relativizálódását, valamint a keresztény kötődés megbomlását is eredményezhette*;

(b) a *veszélyérzet-tudat* telekommunikálása; - és amit a jelölt külön hangsúlyozott;

(c) *szervezettség erősítése*, a *szervezett erő, és a technikai készenlét biztosítása* - azaz *intézményi készenlét;* valamint

(d) *jogi-kánonjogi újra-szabályozás.*

A jelölt előadásában a tárgy specifikuma: a keresztény szellemi – lelki dimenzió hangsúlyozódik, mert a keresztény egyház elutasítja az *erőszak szakralitását*; exponálja a történelmi-kulturális egységet, és a feladatsorok belőlük történő levezetését, amivel igazolja, hogy a *biztonság szellemi is*, azaz egy keresztény ember szellemi-lelki beállítottságánál fogva is fenyegetést él meg, s mindenekelőtt *dialógusra törekszik*. Mindezek szemben állnak, - ha kell két irányban is - az erőszak katonai jellemzőivel! A felsorolás kiemeli a hatékony fellépés garanciáit, ugyanakkor *kritikusan hangsúlyozza,* „…törésvonalak alakulhatnak ki a központi vezetés-irányítás és a helyi katolikus vezetés között, amelyek lehetnek pusztán retorikaiak-, de a nézeteltérés megjelenhet a feladat végrehajtásban is.”

Talán nagyobb hangsúlyt is kaphatott volna, hogy növeli a veszélyt az identitás jellemzője, mert a politikai-radikális migránsok *kemény identitásúak*, és *hitük igazságait* *akcióik szolgálatába állítják. Az egyházi kritériumok - és az egyház által a politika eredeti görög többjelentésű értelmezése (polis, politikos, politeia, stb.) - pozitívan hat vissza az államra, az együttműködés folyamatában, mert a közügyek és az államügyek találkozásában érvényesülnek!*

*A tradicionális egyházak értelmezéseiknél - a fogalmak etimológiája esetében - a legszélesebb tartalmakat is figyelembe veszik.* A pályázó által alkalmazott *„liberális”* jelzőt, több aspektusból is értelmezni kell, így lehet (i) *politikai-ideológiai*, valamint (ii) *humanitárius-„felebaráti”* értelemben is jelentése, (a Pápa esetében ez utóbbiról van szó)! Megjegyzem vallás-filozófiai értelemben, sincs kiút a *„Tízparancsolat” szerkezetéből a gyűlölet felé!*

Amikor az ember először jár Párizsban még elkerüli a figyelmét, amiről Andrej Belij így ír egyik levelében Alekszandr Bloknak[[1]](#footnote-1): „Nem véletlen, hogy a Párizsi Notre-Dame székesegyházon *démonábrázolásokat* találunk.” *–* hozzátehetjük, hogy nemcsak szimbolikusan, de a *viharfelhők alatti szörnyek mindig jelen vannak, a történelemben.* „Az eszme csalhatatlan mutatója egyes nemzetek, korok és egyének *értéktudatának*. Megszabja a fejlődés menetét és visszatükrözi a fejlődés fokát. Útmutató és értékszabályzó egyaránt.”– hangsúlyozta Bartók György egyik munkájában.

Irodalom

Novalis: *Kereszténység, avagy Európa / A szaiszi tanítványok,* Attraktor Kiadó, 2004.

Bartók György: Az „eszme” filozófiai vizsgálata, Budapest, Kiadja a Magyar Tudományos Akadémia, 1930. / Értekezések a filozófiai és társadalmi tudományok köréből, A M. Tud. Akadémia II. osztályának rendeletéből. Szerk. Fináczy Ernő osztálytitkár (47. o.).

1. Szűcs Terézia: Művészet és/vagy teurgia / A. Blok és A. Belij korai levelezéséből / Nagy Világ 2001/1. 100. o. [↑](#footnote-ref-1)